Lisa 1

TEHNILINE KIRJELDUS 

Väikesõidukite pesulateenus

1.	ÜLDKIRJELDUS

	Seotud hanke eesmärk on tellida Harju maakonnas Lääne- Harju vallas Paldiski ja Ämari 	linnaku väikesõidukite pesulateenuse ja hooldustööde osutamine.

1.1.	Teenuse sihtrühm

M1-, M2- ja N1-kategooria sõidukid ning ATV-d, UTV-d, mootorrattad jms.

1.2.	Hangitavad teenused, mida hankija võib soovida tellida:

1.2.1.	Käsipesu (sise-/välipesu) ja lisateenused, mis on kirjeldatud punktis 2; 
1.2.2.	Pessu viimise-toomise teenus (võimalusel).

2.	HANGITAVATE TEENUSTE LÜHIKIRJELDUS

2.1.	Sõidukite pesu- ja hooldustööde kirjeldus:

2.1.1.	Väikesõidukite sisepuhastus – sisaldab järgmisi töid:
•	sõiduki põranda vaipkatte kuivpuhastus tolmuimejaga;
•	autoklaaside puhastus vastavate puhastusainetega;
•	sisepindade, armatuuri, uksepolstrite puhastus vastavate puhastusainetega;
•	salongi lõhnastus (soovi korral).

2.1.2.	Väikesõidukite salongi keemiline puhastus – sisaldab järgmisi töid:
•	sõiduki põranda vaipkatte, istmete ja lae keemiline pesu;
•	plastikdetailide, armatuuri, uksepolstrite, autoklaaside puhastus vastavate puhastusainetega;
•	kuivatus.
Tellija on teadlik, et sõiduki keemiline puhastus võib kesta ajaliselt kuni 24 h ning teostamiseks võib olla vajalik ka eelnev teostusaja broneering.

2.1.3.	Busside salongi keemiline puhastus – sisaldab järgmisi töid:
•	sõiduki põranda vaipkatte, istmete ja lae keemiline pesu;
•	plastikdetailide, armatuuri, uksepolstrite, autoklaaside puhastus vastavate puhastusainetega;
•	kuivatus.
Tellija on teadlik, et sõiduki keemiline puhastus võib kesta ajaliselt kuni 72 h ning teostamiseks võib olla vajalik ka eelnev teostusaja broneering.

2.1.4.	Salongi nahksisu hooldus – sisaldab järgmisi töid:
•	sõiduki nahkistmete puhastus spetsiaalse pesuainega;
•	nahkistmete nahakreemiga katmine.

2.1.5.	Väikesõidukite lisapuhastus sõiduki salongi osadele eraldi:
•	klaaside puhastus (seest) vastavate puhastusainetega;
•	armatuurlaua ja uksepolstrite puhastus vastavate puhastusainetega;
•	tolmuimejaga salongi puhastus;
•	tolmuimejaga pagasiruumi puhastus.

2.1.6.	Busside lisapuhastus sõiduki salongi osadele eraldi:
•	klaaside puhastus (seest) vastavate puhastusainetega;
•	armatuurlaua ja polstrite (v.a laepolstri) puhastus vastavate puhastusainetega;
•	tolmuimejaga salongi puhastus;
•	tolmuimejaga pagasiruumi puhastus.

2.1.7.	Sõidukite välikäsipesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus);
•	survepesu survepesuriga;
•	uksevahede ja jalamattide pesu;
•	käsipesu;
•	kuivatus (ainult väikesõidukitel).

2.1.8.	Sõidukite pigipesu – sisaldab järgmisi töid:
•	põhjalik pigieemaldus (asfalt, putukad, soolajäägid) vastavate puhastusainetega;
•	uksevahede puhastus vastavate puhastusainetega;
•	jalamattide puhastus vastavate puhastusainetega.
Tellija on teadlik, et sõiduki pigipesu teostamiseks võib olla vajalik ka eelnev  teostusaja broneering.

2.1.9.	Sõidukite survepesu – sisaldab järgmisi töid:
•	eelleotus, hooajale vastava kemikaaliga (talvisel ajal lume ja jää sulatus);
•	survepesu survepesuriga;
•	kuivatus (ainult väikesõidukitel).

2.1.10.	Sõidukite välipoleerimine – sisaldab järgmisi töid:
•	põhjalik välipesu ja pigieemaldus (asfalt, putukad, soolajäägid) vastavate puhastusainetega;
•	uksevahede ja jalamattide puhastus vastavate puhastusainetega;
•	sõiduki kere välisdetailide poleerimine vastavate poleerimisainetega.
Tellija on teadlik, et sõiduki välipoleerimise teostamiseks võib olla vajalik ka eelnev teostusaja broneering.

2.1.11.	Vahatamine värvkatet puhastava vahaga – sisaldab järgmisi töid:
•	Sõiduki värvitud keredetailide vahatamine vastavate vahatusainetega.
Tellija on teadlik, et teenus eeldab puhast värvipinda, vajadusel eelnevat pigipesu.

2.1.12.	Vahatamine värvkatet puhastava vahaga + püsivahaga – sisaldab järgmisi töid:
•	sõiduki värvitud keredetailide vahatamine vastavate vahatusainetega;
•	püsivahaga töötlemine (kaitsekihi orienteeruv kestvuse aeg peab olema 3–4 kuud).
Tellija on teadlik, et teenus eeldab puhast värvipinda, vajadusel eelnevat pigipesu.
Tellija on teadlik, et sõiduki vahatamise teostamiseks võib olla vajalik ka eelnev teostusaja broneering.

2.1.13.	Mootoripesu – sisaldab järgmisi töid:
•	kapotialuse puhastus ja pesu vastavate ainetega;
•	mootori väline pesu ja kuivatus suruõhuga.

2.1.14.	Velgede pesu – sisaldab järgmisi töid:
•	väline velgede puhastus spetsiaalse veljehappega valuvelgede puhastamiseks pidurikatte kulumisel tekkivast tolmust, pigist, jm.
Tellija on teadlik, et välimasinpesu teostamine on raskendatud vilkuritega ja muu välise lisavarustusega sõidukitele, samuti ei ole võimalik välimasinpesu teostada 	pesutänava laiusgabariiti ületavatele sõidukitele.

2.1.15.	Tellijal on vajadusel õigus osta ka täiendavaid pesuteenuseid, mida antud loetelus ei ole nimetatud.
2.1.16.	Pesulateenuse kasutamiseks võib teenuse pakkuja väljastada hankijale magnetkaardid või muud teenuse kasutamist võimaldavad vahendid.

2.2.	Sõidukite liigitus ja mõõtmed

Teenuses kirjeldatud sõiduki liikide mõõtmed (pesula sissepääsu ja pesutänava sobilikkuse hindamiseks) on toodud Tabel 1.

Tabel 1. Sõidukite liigitus ja mõõtmed

Nimetus	Kirjeldus	Sõiduki maksimaalsed mõõtmed meetrites 
	
		Pikkus	Laius
(laius koos peeglitega)1	Kõrgus	
Väikesõiduk	M1- või N1-kategooria mootorsõiduk (sh maastikusõiduk)	7,00	2,00 (2,20)	1,80	

1 Sõidukite peeglid on võimalik pesutänava kasutamiseks liigutada kere lähedale (kokku klappida).

3.	NÕUDED PERSONALILE

Töötajad, kes osalevad vahetult teenuse osutamisel, on töötervishoiu- ja tööohutusalaselt juhendatud vastavalt töötervishoiu ja tööohutuse seadusele.

4.	NÕUDED PESULALE

Pakkuja peab omama kas Keskkonnaameti luba või kohaliku vee-ettevõtte luba või siis esitab ta 	hankijale vastavasisulise põhjenduse, miks tal eelnimetatud lube vaja pole.

5.	KASUTATAVAD SEADMED JA MATERJALID

Teenuse pakkuja peab teenuse teostamiseks omama vastavaid tööruume ja seadmeid. Kõik töö tegemiseks vajalikud materjalid ja töövahendid tagab teenuse pakkuja ning need peavad olema arvestatud teenuse hinna sisse.

6.	KVALITEEDIKONTROLL

Teenust hinnatakse visuaalselt vahetult pärast teenuse osutamist. Mittevastavuse tuvastamisel tuleb teenuse pakkujal töö uuesti teostada oma vahendite arvelt.

7.	PAKKUMUSE ESITAMINE

Pakkumuse esitamiseks tuleb täita dokumendi „Pakkumuse vorm“ kollased lahtrid numbriliste väärtustega. Oranžides lahtrites kuvatav arvväärtus arvutatakse automaatselt, kui sisestatud andmed on korrektsed.